मुंबई। काफी समय से चर्चाओं में रही फिल्म पार्च्ड का आखिरकार ट्रेलर रिलीज हो गया है। यह फिल्म चार ऐसी महिलाओं की कहानी है जो समाज में व्याप्त कुरीतियों जैसे बाल विवाह, विवाह के बाद महिलाओं पर होने वाले अत्याचार और बलात्कार जैसी कुरीतियों के खिलाफ आवाज उठाती हैं। इस फिल्म का निर्माण अभिनेता अजय देवगन ने अपनी प्रोडक्शन कंपनी के तहत किया है। फिल्म को पहले ही टोरंटों फिल्म फेस्टिवल में रिलीज कर दिया गया था और इस फिल्म को लेकर काफी समय से चर्चाओं का बाजार गर्म था।